IKTATÓSZÁM: 7/117-27/2023 TÁRGY:A PKSZAK családi bölcsőde hálózatának bővítéséhez kapcsolódó döntések meghozatala

Melléklet:8 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint családi bölcsőde szolgáltatást is működtet hálózati formában.

A nyolc férőhelyes Bölcs Csibe Családi Bölcsőde a társulás tagönkormányzatainak területén kívül Újpetrén kapott helyet. Az önkormányzat feladatellátásának biztosítására és a településen jelentkező férőhely igények kielégítésére a családi bölcsőde hálózathoz csatlakozott. A szolgáltatás megfelelő kihasználása érdekében a közös hivatalhoz tartozó települések is csatlakoznának a feladatellátáshoz az üres férőhelyek adta lehetőségekhez mérten. A fenntartó Peterd, Vokány, Kiskassa, Pécsdevecser, Ivánbattyán, Kistótfalu és Palkonya települési önkormányzatokkal feladatellátási megállapodást köt. A megállapodás tervezet az előterjesztés mellékletét képezi.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint a szolgáltatói és a törzskönyvi nyilvántartásba történő bejegyzésükről gondoskodni szükséges. A szükséges dokumentumok az előterjesztés mellékletét képezik.

Bicsérd község polgármestere megkereste a Pécsi Többcélú Agglomerációs Társulást azzal, hogy a településen egy új nyolc fős családi bölcsődét hozna létre, melynek működtetését a PKSZAK hálózatán belül tervezi. Az intézményvezetővel történt egyeztetések szerint a bölcsőde 2024-ben indulhatna, a feladatellátás részleteiről a környező települések vezetőivel további egyeztetés szükséges. Az intézmény 2024. évi költségvetésébe az új bölcsőde működtetésének költségeit, a telephely tervezett költségvetését szükséges betervezni.

Kérem, a Tisztelt Társulási Tanácsot, hogy a fenti módosításokat szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2023. november 7.

Pfeffer József

a Társulási Tanács elnöke